وجه كل من فريق العدالة والتنمية، والفريق الحركي، والفريق الاستقلالي للوحدة والتعادلية، رسالة لرئيس مجلس المستشارين، حكيم بنشماش، كيطالبوه فيها بعقد اجتماع حضوري عاجل، بحضور رؤساء الفرق واعضاء مكتب المجلس، للتداول فحيثيات تعيين 3 أعضاء بمجلس الهيئة الوطنية لضبط الكهرباء. الفرق بثلاثة عبرات، فالرسالة اللي كتتوفر “كود” على نسخة منها، على الاحتجاج ديالها ضد هذ التعيينات، اللي قالت أنها مرات بكيفية كتخالف مقتضيات التظام الداخلي واجتهادات وآراء المحكمة الدستورية، ومكتحترمش مبادئ التعددية والمناصفة والتخصص، وكتسيء لصورة المؤسسة التشريعية. وقالو الفرق بثلاثة أن بنشماش اتخذ هذ القرارات بكيفية انفرادية، وبدون التشاور مع أعضاء المكتب ورؤساء الفرق، وبدون احترام المنهجية التي تم التوافق حولها سابقا مع رؤساء الفرق بخصوص التعيين فمؤسسات بحال هذ الهيئة. من جهتو، تبرى الأمين العام لحزب الأصالة والمعاصرة، عبد اللطيف وهبي، من هذ التعيينات اللي دار رئيس مجلس المستشارين، واللي كتتعلق ب3 أعضاء كينتميو للحزب نفسو، ودعا المعنيين، من خلال بلاغ ديال المكتب السياسي ل”البام”، باش يحطو استقالتهم فأجل ديال سيمانة من هذ الهيئة. وقال أن هذ التعيينات “تتنافى مع قيم ومبادئ وقواعد عمل الحزب وصورته السياسية الحداثية والأخلاقية”، وأنها تخادت بشكل فردي من طرف بنشماش، اللي سبقليه كان امين عام دالحزب، بلا ما تشاور مع قيادات الأحزاب السياسي. وفتصريح ليه رد بنشماش على هذ الكلام، وقال أن المادة 25 من القانون المنظم لإنشاء الهيئة الوطنية لضبط الكهرباء مافيها إشارة لضرورة استشارة مع الفرق أو الأحزاب السياسية أو أي هيئة، على اعتبار أن التعيينات مخولة بشكل حصري لرئيس مجلس المستشارين. 
تعيينات بنشماش لصحابو فهيئة الضو والما كعات الفرق البرلمانية.. فريق البيجيدي والحركة والاستقلال طالبوه باش يدير اجتماع يشرح فيه حيثيات هذ القرار